CELEX: 62006TJ0050
Language: bg
Date: 2007-12-12 00:00:00
Title: Решение на Първоинстанционния съд (втори разширен състав) от 12 декември 2007 г.#Ирландия (T-50/06), Френска република (T-56/06), Италианска република (T-60/06), Eurallumina SpA (T-62/06) и Aughinish Alumina Ltd (T-69/06) срещу Комисия на Европейските общности.#Държавни помощи - Директива 92/81/ЕИО - Акциз върху минералните масла - Минерални масла, използвани като гориво за производството на алуминиев оксид - Освобождаване, прилагано от френските, ирландските и италианските органи - Нови помощи - Съществуващи помощи - Задължение за мотивиране - Служебно установяване.#Съединени дела T-50/06, T-56/06, T-60/06, T-62/06 и T-69/06.

Решение на Първоинстанционния съд (втори разширен състав) от 12 декември 2007 г. — Ирландия и др./Комисия
      (Съединени дела T‑50/06, T‑56/06, T‑60/06, T‑62/06 и T‑69/06)
      „Държавни помощи — Директива 92/81/ЕИО — Акциз върху минералните масла — Минерални масла, използвани като гориво за производството на алуминиев оксид — Освобождаване, прилагано от френските, ирландските и италианските органи — Нови помощи — Съществуващи помощи — Задължение за мотивиране — Служебно установяване“
      Помощи, предоставяни от държавите — Решение на Комисията, установяващо несъвместимост на помощ с общия пазар — Решение относно освобождаване от акциз, разрешено от Съвета по предложение на Комисията съгласно Директива 92/81 — Липса на разглеждане на възможността за квалифициране като съществуваща помощ — Липса на мотиви (член 88, параграфи 1 и 2 ЕО и член 253 ЕО; член 1, буква б), подточка v) от Регламент № 659/1999 на Съвета,
         член 8, параграф 4 от Директива 92/81 на Съвета) (вж. точки 52—64)
      
      Предмет
      
         
               Искания за отмяна на Решение 2006/323/ЕО на Комисията от 7 декември 2005 година относно освобождаването от акциз на минералните
                  масла, използвани като гориво за производството на алуминиев оксид в района на Gardanne, района на Shannon и в Сардиния, въведено
                  съответно от Франция, Ирландия и Италия (ОВ L 119, 2006 г., стр. 12).
               
            Диспозитив
      
         
                  1)
               
               
                  
               
               
                  	Съединява дела T‑50/06, T‑56/06, T‑60/06, T‑62/06 и T‑69/06 за целите на съдебното решение.
               
            
         
                  2)
               
               
                  
               
               
                  	Отменя Решение 2006/323/ЕО на Комисията от 7 декември 2005 година относно освобождаването от акциз на минералните масла, използвани
                     като гориво за производството на алуминиев оксид в района на Gardanne, района на Shannon и в Сардиния, въведено съответно
                     от Франция, Ирландия и Италия.
                  
               
            
         
                  3)
               
               
                  
               
               
                  	Отхвърля жалбата по дело Т‑62/06 в останалата ѝ част.
               
            
         
                  4)
               
               
                  
               
               
                  	Комисията понася своите съдебни разноски и съдебните разноски, направени от жалбоподателите, включително свързаните с обезпечителното
                     производство по дело T‑69/06 R.